ՆԱՏՕ-ի «Աֆղանստանում վճռական աջակցության առաքելություն» ծրագրին մասնակցող պետությունների և կառավարությունների ղեկավարների հանդիպմանը Հայաստանի վարչապետ Նիկոլ Փաշինյանը հանդես է եկել ելույթով, որում կարևորել է միջազգային անվտանգության խնդիրները և «այդ հարցում առկա կոլեկտիվ մոտեցումը պահպանելու անհրաժեշտությունը»: Իր խոսքում Հայաստանի վարչապետն անդրադարձել է նաև ղարաբաղյան հակամարտության գոտում վերջին զարգացումներին: